અમદાવાદ: શહેરમાં હવે સામાન્ય બાબતે ઝઘડામાં છરી, તલવાર જેવાં ઘાતક હથિયારો વડે હુમલો કરવાના બનાવો સામાન્ય બની ગયા છે. લોકોમાં પોલીસનો કોઈ ડર ન રહ્યો હોય તેમ લાગી રહ્યું છે. બે િદવસ અગાઉ જૂના વાડજના રામાપીરના ટેકરા પાસે એક યુવકને જૂની અદાવતમાં બે શખ્સોએ છરીના ઘા માર્યા હતા. ત્યાં ગઈ કાલે રાત્રે પુરુષાર્થનગરમાં રાસ-ગરબામાં ધક્કામુક્કી થતાં ચાર શખ્સોએ યુવક સાથે ઝઘડો કરી તેને ગાળો બોલી તીક્ષ્ણ હથિયારના ઘા ઝીંકી હત્યા કરી નાખી હતી. વાડજ પોલીસે હત્યા કરનાર ચારેય શખ્સોની ધરપકડ કરી છે.